./data/phi0978/phi001/phi0978.phi001.perseus-lat2.xml
in quibus unguento vicisse naturam gaudens luxuria vestibusquoque provocavit eos flores, qui colore commendantur hos animadverto tris esse principales: rubentem in cocco,qui a rosae nigrantis gratia nitido trahitur suspectu etin purpuras Tyrias dibaphasque ac Laconicas; amethysti-num, qui a viola et ipse in purpureum, quemque ianthinum appellavimus  genera enim tractamus in species mul-tas sese spargentia  tertius est, qui proprie conchyliiintellegitur, multis modis: unus in heliotropio et in aliquo exilis, plerumque saturatior; alius in malva ad purpuram inclinans; alius in viola serotina conchyliorum vegetissimus  paria nunc componuntur, et natura atque luxuriadepugnant  lutei video honorem antiquissimum, in nuptialibus flammeis totum feminis concessum, et fortassis ideonon numerari inter principales, hoc est communes maribus ac feminis, quoniam societas principatum dedit